CELEX: 31981R1318
Language: el
Date: 1981-05-14 00:00:00
Title: Κανονισμός (ΕΟΚ) αριθ. 1318/81 τής Επιτροπής τής 14ης Μαΐου 1981 περί τού καθεστώτος εισαγωγών στή Γαλλία καί στήν Benelux ορισμένων κλωστοϋφαντουργικών προϊόντων καταγωγής Φιλιππίνων

Avis juridique important

|

31981R1318

Κανονισμός (ΕΟΚ) αριθ. 1318/81 τής Επιτροπής τής 14ης Μαΐου 1981 περί τού καθεστώτος εισαγωγών στή Γαλλία καί στήν Benelux ορισμένων κλωστοϋφαντουργικών προϊόντων καταγωγής Φιλιππίνων  

Επίσημη Εφημερίδα αριθ. L 132 της 19/05/1981 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 1318/81 ΤΗΣ ΕΠΙΤΡΟΠΗΣ  της 14ης Μαΐου 1981  περί του καθεστώτος εισαγωγών στη Γαλλία και στην Benelux ορισμένων κλωστοϋφαντουργικών προϊόντων καταγωγής Φιλιππίνων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 920/81 (2), και ιδίως τα άρθρα 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στη Γαλλία και στην Benelux πλεκτών πυζαμών (κατηγορίας 24) καταγωγής Φιλιππίνων, έχουν υπερβεί τα όρια που καθορίζονται στην παράγραφο 3 του εν λόγω άρθρου·  ότι σύμφωνα με τις διατάξεις της παραγράφου 5 του άρθρου 11 κοινοποιήθηκε στις Φιλιππίνες αίτηση για διαβουλεύσεις, και ότι, κατόπιν των διαβουλεύσεων που διεξήχθησαν, πρέπει να υπαχθούν τα εν λόγω προϊόντα, όσον αφορά τη Γαλλία και την Benelux, σε ποσοτικά όρια για τα έτη 1981 και 1982·  ότι σύμφωνα με τους όρους της παραγράφου 13 του άρθρου 11, η τήρηση των ποσοτικών ορίων εξασφαλίζεται από σύστημα διπλού ελέγχου σύμφωνα με τις διαδικασίες που καθορίζονται στο παράρτημα V του εν λόγω κανονισμού·  ότι τα εν λόγω προϊόντα, που εξήχθησαν από τις Φιλιππίνες, προς τη Γαλλία και την Benelux, μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το ποσοτικό όριο του έτους 1981·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία και στην Benelux των προϊόντων των κατηγοριών που περιλαμβάνονται στο παράρτημα, καταγωγής Φιλιππίνων, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τις Φιλιππίνες προς τη Γαλλία και την Benelux προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής, ή άλλου εγγράφου που αποδεικνύει ότι η αποστολή έγινε πράγματι κατά την εν λόγω περίοδο.  2. Οι εισαγωγές των προϊόντων που αποστέλλονται από τις Φιλιππίνες προς τη Γαλλία και την Benelux από της ημερομηνίας ενάρξεως ισχύος του παρόντος κανονισμού υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων, που αποστέλλονται από τις Φιλιππίνες προς τη Γαλλία και την Benelux, μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού, και που τίθενται σε ελεύθερη κυκλοφορία, αφαιρούνται από το ποσοτικό όριο που θεσπίσθηκε για το έτος 1981.  Άρθρο 3  Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως την 31η Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Μαΐου 1981.  Για την Επιτροπή  Wilhelm HAFERKAMP  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 98 της 9. 4. 1981, σ. 1.  ΠΑΡΑΡΤΗΜΑ  1.2.3.4.5.6.7,8 //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κωδικός αριθ.  ΝΙΜΕΧΕ  (1981)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου  έως 31ης Δεκεμβρίου  1.2.3.4.5.6.7.8 //   //   //   //   //   //   // 1981  // 1982  //   //   //   //   //   //   //   //   // 24  // 60.04  Β IV β) 1 ββ)  δ) 1 ββ)   //  60.04-47, 73  // Έτοιμα ενδύματα εσωτερικά (εσώρουχα), πλεκτά μη ελαστικά ουδέ συνδεδυασμένα μετά καουτσούκ:  Πυζάμαι πλεκταί, βαμβακεραί ή εκ συνθετικών υφαντικών ινών δι ' ανδρας και παίδας  // BNL F (1)  // 1 000  τεμάχια  // 140  250  // 148  265  //   //   //   //   //   //   //   //  (1) Συμπεριλαμβανομένων των προϊόντων της κατηγορίας 25.